Document ID: 32015D0714

KOMISJONI RAKENDUSOTSUS (EL) 2015/714,
24. aprill 2015,
teatava siduva tariifiinformatsiooni kehtivuse kohta
(teatavaks tehtud numbri C(2015) 2888 all)
(Ainult hispaania-, inglis-, prantsus-, rootsi- ja saksakeelne tekst on autentsed)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a esimest taanet,
võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, (2) eriti selle artikli 12 lõike 5 punkti a alapunkti iii,
võttes arvesse komisjoni 2. juuli 1993. aasta määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (3) eriti selle artikli 9 lõike 1 teist taanet,
ning arvestades järgmist:
(1)
Lisas osutatud siduv tariifiinformatsioon (STI) sisaldab tariifset klassifitseerimist, mis on vastuolus kombineeritud nomenklatuuri klassifitseerimise üldreeglitega, mis on sätestatud määruse (EMÜ) nr 2658/87 I lisa esimese osa I jaos, ega ole kooskõlas muu siduva tariifiinformatsiooniga.
(2)
Lisas osutatud siduva tariifiinformatsiooniga hõlmatud tooted on puuvilja- ja marjamahlad, puuvilja- ja marjamahlade kontsentraadid, köögiviljamahlad või köögiviljamahlade kontsentraadid, segatud või mitte, samuti lisaained, veega lahjendatud või gaseeritud. Nende toodete tariifne klassifitseerimine, nagu on sätestatud STIs, ei ole kooskõlas vastavate TARICi koodidega 2202901019, 2202901099, 2202909190, 2202909590 ja 2202909990.
(3)
Ettevõtjate võrdse kohtlemise ja TARICi ühetaolise kohaldamise tagamiseks peaks lisas osutatud STI kehtivuse kaotama. Seega peaks kõnealuse informatsiooni väljastanud tolliasutus selle pärast käesolevast otsusest teatamist võimalikult kiiresti tühistama ja sellest komisjoni teavitama.
(4)
Määruse (EMÜ) nr 2913/92 artikli 12 lõike 6 kohaselt antakse STI omanikule võimalus teatava ajavahemiku jooksul veel tugineda kehtivuse kaotanud STI-le nimetatud sättes ja määruse (EMÜ) nr 2454/93 artikli 14 lõikes 1 sätestatud tingimustel.
(5)
Käesoleva otsusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Lisas esitatud tabeli 1. veerus osutatud siduv tariifiinformatsioon, mille on väljastanud 2. veerus märgitud tolliasutused kõnealuse tabeli 3. veerus märgitud tariifseks klassifitseerimiseks, kaotab kehtivuse vastavalt lõikele 2.
2. Lisas esitatud tabeli 2. veerus määratud tolliasutused tühistavad kõnealuse tabeli 1. veerus osutatud siduva tariifiinformatsiooni ja teatavad sellest omanikele varaseimal võimalikul kuupäeval, kuid igal juhul mitte hiljem kui kümme päeva pärast käesolevast otsusest teatamist.
3. Kui tolliasutus tühistab siduva tariifiinformatsiooni ja annab lõike 2 kohase teate, teavitab ta sellest komisjoni.
Artikkel 2
Lisas osutatud siduvale tariifiinformatsioonile võib vastavalt määruse (EMÜ) nr 2913/92 artikli 12 lõikele 6 tugineda kuus kuud alates siduva tariifiinformatsiooni kehtetuks tunnistamise teatamisest omanikule.
Artikkel 3
Käesolev otsus on adresseeritud Saksamaa Liitvabariigile, Hispaania Kuningriigile, Prantsuse Vabariigile, Austria Vabariigile, Portugali Vabariigile ning Suurbritannia ja Põhja-Iiri Ühendkuningriigile.
Brüssel, 24. aprill 2015

Labels: 3
17